A szerző nyomtatási korlátozásokat alkalmazhatott a dokumentumra.
Phil Bull
philbull@gmail.com

Creative Commons Share Alike 3.0

Hammer Attila
hammera at pickup dot hu 2014.
Kelemen Gábor
kelemeng at gnome dot hu 2011, 2012, 2013, 2014, 2015.

# Nem tudom kinyomtatni a dokumentumot

# Nyomtatási hiba lehetséges okai

Egy dokumentum nyomtatása a következők miatt hiúsulhat meg:

Nyomtatóproblémák, vagy

PDF nyomtatási korlátozások.

# Nyomtatóproblémák

Számos oka lehet annak, hogy a nyomtató nem nyomtat. Kifogyhatott például a papír vagy a tinta, nincs bedugva a konnektorba, vagy meghibásodott.

A nyomtató megfelelő működésének ellenőrzéséhez:

Kattintson a nevére a felső sávon, és válassza a Rendszerbeállítások menüpontot.

Kattintson a nyomtatójára a listában.

Kattintson a Tesztoldal nyomtatása gombra. Egy oldal kerül kiküldésre a nyomtatóra.

Ha ez nem sikerül, nézze meg a nyomtatási súgót. A további lehetőségekkel kapcsolatban nézze meg a nyomtató kézikönyvét is.

# PDF-nyomtatási korlátozások

Egyes PDF-dokumentumok rendelkeznek egy, a nyomtatásukat megakadályozó beállítással. A szerzők beállíthatják ezt a nyomtatási korlátozást a dokumentum elkészítésekor. A dokumentummegjelenítő alapesetben felülbírálja ezt a korlátozást, de ellenőrizheti, hogy nincs-e kikapcsolva.

Nyomja meg az AltF2 kombinációt az Alkalmazás futtatása ablak megjelenítéséhez.

Írja be a dconf-editor parancsot a szövegmezőbe, és nyomja meg a Futtatás gombot. Megnyílik a Konfigurációszerkesztő.

Az oldalsávban nyissa meg az /org/gnome/evince elemet.

Győződjön meg róla, hogy az override_restrictions lehetőség be van jelölve.

Térjen vissza a Dokumentummegjelenítőhöz, és próbálja meg újra kinyomtatni a dokumentumot.