Phil Bull
philbull@gmail.com
Anna Philips
anna.cs.au@gmail.com
Περιήγηση, κύλιση και εστίαση.
Ελληνική μεταφραστική ομάδα GNOME
team@gnome.gr 2005-2015
Στυλιανός Παπαναστασίου
stelios@dcs.gla.ac.uk 2005
Μιχάλης Κοτσαρίνης
mk73628@gmail.com 2010
Δημήτρης Σπίγγος
dmtrs32@gmail.com 2012, 2013
Θάνος Τρυφωνίδης
tomtryf@gmail.com 2014, 2015
Mαρία Μαυρίδου
mavridou@gmail.com 2014

# Μετακίνηση μέσα σε έγγραφο

Μπορείτε να μετακινηθείτε μέσα σε μια σελίδα του εγγράφου με οποιαδήποτε από τις ακόλουθες μεθόδους:

Κύλιση πάνω και κάτω με τον τροχό του ποντικιού. Για μετακίνηση στη σελίδα απλά με κίνηση του ποντικιού:

Δεξί κλικ στη σελίδα και επιλέξτε Αυτόματη κύλιση.

Μετακινήστε το δείκτη του ποντικιού προς το κάτω μέρος του παραθύρου για κύλιση προς τα κάτω· θα κυλήσει γρηγορότερα ανάλογα με το πόσο κάτω θα μετακινήσετε το παράθυρο.

Για να σταματήσετε την αυτόματη κύλιση, κάντε κλικ οπουδήποτε στο έγγραφο.

Χρησιμοποιήστε τη γραμμή κύλισης στο παράθυρο του εγγράφου.

Χρησιμοποιήστε τα πάνω και κάτω πλήκτρα βέλους του πληκτρολογίου.

Σύρετε ολόγυρα τη σελίδα με το ποντίκι σας, σαν να την κρατούσατε. Για να το κάνετε:

Μετακινήστε το δείκτη του ποντικιού πάνω από τη σελίδα και κρατήστε πατημένο το μεσαίο κουμπί για τη σύρετε ολόγυρα.

Αν δεν έχετε μεσαίο κουμπί στο ποντίκι σας, κρατήστε πατημένα το αριστερό και το δεξί κουμπί ταυτόχρονα και μετά σύρετε.

# Ξεφύλλισμα σελίδων

Μπορείτε να μετακινηθείτε μεταξύ των σελίδων ενός εγγράφου με μία από τις ακόλουθες μεθόδους:

Κάντε κλικ στα κουμπιά < ή > στην εργαλειοθήκη.

Πατήστε τα κουμπιά CtrlPage Up ή CtrlPage Down στο πληκτρολόγιο.

Για να μεταβείτε σε συγκεκριμένη σελίδα:

Πληκτρολογήστε έναν αριθμό σελίδας στην Επιλογή σελίδας στην εργαλειοθήκη και πατήστε Enter.

Αν θέλετε να δείτε τις προηγούμενες σελίδες που επισκεφθήκατε πατήστε < ή > στην εργαλειοθήκη.

Αν θέλετε να μεταβείτε στην αρχή ή το τέλος του εγγράφου:

Κάντε κλικ στο μενού Επιλογές αρχείου στην πάνω δεξιά γωνία και επιλέξτε Πρώτη σελίδα. Μπορείτε επίσης να πατήσετε CtrlHome στο πληκτρολόγιό σας.

Κάντε κλικ στο μενού Επιλογές αρχείου στην πάνω δεξιά γωνία και επιλέξτε Τελευταία σελίδα ή πατήστε CtrlEnd στο πληκτρολόγιό σας.

Για να μετακινηθείτε δέκα σελίδες τη φορά, πατήστε ShiftPage Up ή ShiftPage Down.

Μπορείτε να μετακινήστε μια σελίδα τη φορά, ως προεπιλογή. Αν επιθυμείτε να μετακινήστε μεταξύ των σελίδων απλά με κύλιση ή σύρσιμο, κάντε κλικ στο κουμπί Εμφάνιση επιλογών στην πάνω δεξιά γωνία και επιλέξτε Συνεχής.

# Περιήγηση με λίστα σελίδων ή πίνακα περιεχομένων

Για να κάνετε την πλευρική στήλη ορατή, κάντε κλικ στο κουμπί Εμφάνιση επιλογών στην πάνω δεξιά γωνία και επιλέξτε Πλευρική στήλη, ή πατήστε το F9 στο πληκτρολόγιο. Θα πρέπει να δείτε μια προεπισκόπηση όλων των σελίδων στο έγγραφο.

Μπορείτε να μετακινηθείτε μεταξύ των σελίδων με κλικ σε αυτές στην πλευρική στήλη.

Μερικά έγγραφα έχουν ευρετήριο ή πίνακα περιεχομένων, τα οποία μπορείτε να εμφανίσετε στην πλευρική στήλη. Κάντε κλικ στην αναδυόμενη λίστα στην κορυφή της πλευρικής στήλης και επιλέξτε Ευρετήριο για να τα προβάλετε.

Τα περισσότερα έγγραφα δεν χρησιμοποιούν αυτή τη λειτουργία, έτσι δεν θα μπορέσετε να προβάλετε το ευρετήριο τους στην πλευρική στήλη.

# Μεγέθυνση και σμίκρυνση

Κάντε κλικ στο κουμπί Εμφάνιση επιλογών στην πάνω δεξιά γωνία και επιλέξτε Μεγέθυνση ή χρησιμοποιήστε τη συντόμευση πληκτρολογίου Ctrl+ για μεγέθυνση.

Κάντε κλικ στο κουμπί Εμφάνιση επιλογών στην πάνω δεξιά γωνία και επιλέξτε Σμίκρυνση ή χρησιμοποιήστε τη συντόμευση πληκτρολογίου Ctrl- για σμίκρυνση.

Εναλλακτικά, μπορείτε να κάνετε ένα από τα ακόλουθα:

κρατήστε πατημένο το Ctrl και χρησιμοποιήστε τον τροχό του ποντικιού για εστίαση.

επιλέξτε το επιθυμητό ποσοστό εστίασης από το αναπτυσσόμενο μενού πάνω από το παράθυρο.

Η επιλογή Προσαρμογή στη σελίδα θα κάνει τη σελίδα του εγγράφου να προσαρμόζει ολόκληρο το ύψος του παραθύρου.

Η επιλογή Προσαρμογή στο πλάτος θα κάνει τη σελίδα του εγγράφου να γεμίζει όλο το πλάτος του παραθύρου.

Αν θέλετε να βλέπετε δύο σελίδες ταυτόχρονα, τη μια δίπλα στην άλλη, όπως στα βιβλία, κάντε κλικ στο κουμπί Εμφάνιση επιλογών στην πάνω δεξιά γωνία και επιλέξτε Διπλή.

Εάν η επιλογή allow-links-change-zoom στο gsettings έχει οριστεί σε false, έχουν φραγεί οι σύνδεσμοι από την αλλαγή του επιπέδου εστίασης.

Μπορείτε να χρησιμοποιήσετε ολόκληρη την οθόνη σας για να προβάλετε το έγγραφο:

Κάντε κλικ στο κουμπί Εμφάνιση επιλογών στην πάνω δεξιά γωνία και επιλέξτε Πλήρης οθόνη ή πατήστε το F11.

Για έξοδο από τη λειτουργία πλήρους οθόνης:

Πατήστε το F11 ή το Escape

Ή απενεργοποιήστε την Πλήρη οθόνη κάνοντας κλικ στο κουμπί Επιλογές προβολής στην πάνω δεξιά γωνία και επιλέξτε Πλήρης οθόνη.