Phil Bull
philbull@gmail.com
Anna Philips
anna.cs.au@gmail.com
Navigálás, görgetés és nagyítás.
Hammer Attila
hammera at pickup dot hu 2014.
Kelemen Gábor
kelemeng at gnome dot hu 2011, 2012, 2013, 2014, 2015.

# Mozgás a dokumentumban

A következő módszerek használatával a dokumentum egyes oldalain belül mozoghat:

Görgetés fel és le az egérgörgő használatával. Egy oldalon belül való mozgáshoz csak az egér használatával:

Kattintson a jobb egérgombbal az oldalon, és válassza az Automatikus görgetés menüpontot.

Mozgassa az egérmutatót az ablak alja felé a lefelé görgetéshez. Minél lejjebb viszi a mutatót az ablakban, annál gyorsabb lesz a görgetés.

Az automatikus görgetés leállításához kattintson bárhová a dokumentumban.

A dokumentumablak görgetősávjának használatával.

A fel és le nyílbillentyűk használatával.

Az oldal egérrel való húzásával, mintha megragadná. Ehhez:

Mozgassa az egérmutatót az oldal fölé, és tartsa lenyomva a középső egérgombot a dokumentum húzásához.

Ha nincs középső egérgombja, akkor egyidejűleg tartsa lenyomva a bal és jobb egérgombokat, és így húzza a dokumentumot.

# Váltás oldalak közt

A dokumentum oldalai közt a következő módszerekkel mozoghat:

Nyomja meg az eszköztár < vagy > gombját.

Nyomja meg a CtrlPage Up vagy CtrlPage Down billentyűt.

Adott oldalra ugráshoz:

Írja be az oldalszámot az eszköztáron lévő Oldal kiválasztása mezőbe, és nyomja meg az Enter billentyűt.

Ha szeretné látni a korábban már felkeresett oldalakat, akkor nyomja meg az eszköztár < vagy > gombját.

Ha a dokumentum elejére vagy végére szeretne ugrani:

Válassza a Fájlbeállítások menüt a jobb felső sarokban, majd az Első oldal menüpontot, vagy megnyomhatja a CtrlHome billentyűkombinációt is.

Válassza a Fájlbeállítások menüt a jobb felső sarokban, majd az Utolsó oldal menüpontot, vagy megnyomhatja a CtrlEnd billentyűkombinációt is.

Egyszerre tíz oldallal való továbblépéshez nyomja meg a ShiftPage Up vagy ShiftPage Down billentyűkombinációt.

Alapesetben egyszerre csak egy oldalon belül mozoghat. Ha oldalak között is szeretne görgetéssel vagy húzással mozogni, akkor kattintson a jobb felső sarokban a Nézetbeállítások gombra, majd válassza a Folytonos menüpontot.

# Navigálás oldallistával vagy tartalomjegyzékkel

Az oldalsáv megjelenítéséhez kattintson a jobb felső sarokban a Nézetbeállítások gombra, majd válassza az Oldalsáv menüpontot, vagy nyomja meg az F9 billentyűt. Ekkor megjelenik a dokumentum összes oldalának előnézete.

Az oldalak közt az oldalsávban azokra kattintva mozoghat.

Egyes dokumentumok rendelkeznek indexszel vagy tartalomjegyzékkel, amit az oldalsávban megjeleníthet. Kattintson az oldalsáv tetején lévő legördülő listára, és válassza az Index elemet a megjelenítéséhez.

A legtöbb dokumentum nem használja ezt a szolgáltatást, így nem lesz képes megjeleníteni indexüket az oldalsávon.

# Nagyítás és kicsinyítés

A nagyításhoz kattintson a jobb felső sarokban a Nézetbeállítások gombra, majd válassza a Nagyítás menüpontot, vagy használja a Ctrl+ billentyűkombinációt.

A kicsinyítéshez kattintson a jobb felső sarokban a Nézetbeállítások gombra, majd válassza a Kicsinyítés menüpontot, vagy használja a Ctrl- billentyűkombinációt.

Ennek alternatívájaként a következőket is teheti:

Tartsa lenyomva a Ctrl billentyűt, és egérgörgőjével módosítsa a nagyítást.

Válassza ki a kívánt nagyítási arányt az eszköztáron lévő legördülő menüből.

A Teljes oldal lehetőség hatására a dokumentum egy oldala elfoglalja az ablak teljes magasságát.

A Teljes szélesség lehetőség hatására a dokumentum egy oldala elfoglalja az ablak teljes szélességét.

Ha egymás mellett két oldalt szeretne látni, mint egy könyvben, akkor a jobb felső sarokban kattintson a Nézetbeállítások gombra, és válassza a Két oszlop menüpontot.

Ha az allow-links-change-zoom gsetting hamisra van állítva, akkor a hivatkozások nem módosíthatják a nagyítási szintet.

A teljes képernyőt is használhatja a dokumentum megjelenítésére:

A jobb felső sarokban kattintson a Nézetbeállítások gombra, és válassza a Teljes képernyő menüpontot, vagy nyomja meg az F11 billentyűt.

A teljes képernyős módból való kilépéshez:

Nyomja meg az F11 vagy Escape billentyűt.

Vagy a Teljes képernyős mód elhagyásához kattintson a jobb felső sarokban lévő Nézetbeállítások gombra, és válassza a Teljes képernyő menüpontot.